Screaming Fields

Screaming Fields ass e lëtzebuergesch Museksfestival a -concours fir Schülerbands, deen zënter 2005 existéiert. Tëscht 2005 an 2009 war den Numm Screaming Fields of Sonic Love.

Zënter 2017 gëtt et donieft och de Screaming Fields Song Contest.

Béid Evenementer gi vum Rocklab an der Rockhal organiséiert.

 Matmaach-Krittären 

Bis 2009 war de Festival fir lëtzebuergesche Amateursformatiounen op.

Vun 2010 u konnte just Schülerbands matmaachen: d'Gruppen hunn am Numm vum Lycée gespillt, an deem d'Membere Schüler waren, oder vum Jugendhaus, an deem si geprouft hunn (nëmme wann dat de Label "Proufsall" vum Service national de la jeunesse hat).

2016 goufen d'Reegele geännert, an d'Deelneemer mussen net méi fir e Lycée oder Jugendhaus spillen - et geet duer, datt d'Museker oder d'Membere vun enger Grupp tëscht 12 a 25 Joer al sinn.lequotidien.lu: Le grand huit de Screaming Fields à la Rockhal vum Pablo Chimienti (30. Mäerz 2017) Fir Gruppen zielt den Duerchschnëttsalter vun alle Memberen. D'Museker musse Lëtzebuerger ze sinn oder zu Lëtzebuerg ze wunnen. De Concours ass op fir all grouss Museksgenren: Pop, Rock, Metal, Hip-Hop, elektronesch Musek, Jazz a Blues.

All d'Gruppen an d'Museker, déi matmaache wëllen, musse sech fir d'éischt aschreiwen, duerno gëtt online ofgestëmmt wien alles beim Concertsowend dobäi däerf sinn.

2017 gouf de "Screaming Fields Song Contest" agefouert, bei deem et ëm d'Schreiwe vu Lidder geet. Hei sinn all d'Museksgenren zougelooss, ausser Jazz a klassesch Musek.

 Screaming Fields of Sonic Love (2005-2009) 

 Éischt Editioun (2005) 
Déi éischt Editioun vum Festival, deen dunn nach "Screaming Fields of Sonic Love" geheesscht huet, war den 30. September an den 1. Oktober 2005.Rapport d’activité 2005 vum Kulturministère, Säiten 113 an 114 Dat ass och den Numm vun enger Kommpilatioun vun der amerikanescher Rockband Sonic Youth aus dem Joer 1995.

Follgend Gruppen sinn den 30. September opgetrueden:

 Stories to Tell
 Moussevingt
 GrandDuchyGroovers
 André Mergenthaler
 Chiefs Mart's
 Torpid

Follgend Gruppen sinn den 1. Oktober opgetrueden:

 Silence Is Welcome
 Orange Squad
 Lecter MD
 Clean State
 Tvesla
 Do Androids Dream of Electric Sheep
 Ophidian
 Rise Up
 Ex Inferis

De Festival gouf live vum Radio 100,7 iwwerdroen.

 Zweet an drëtt Editioun (2006) 

Am Joer 2006 ware de Festival direkt zweemol: 
 Vum 20. bis den 22. Juli war déi zweet Editioun, am Kader vun der offizieller Ouverture vum Centre de ressources vun der Rockhal.Rapport d’activité 2006 vum Kulturministère, Säiten 144-146
 Déi drëtt Editioun war den 1. an den 2. Dezember.

Béid Editioune waren am klenge Sall vun der Rockhal.

 Véiert Editioun (2007) 

Déi véiert Editioun war de 4. Mee am klenge Sall vun der Rockhal.Rapport d’activité 2007 vum Kulturministère, Säiten 100 an 101

 Fënneft Editioun (2008) 
Den 23. an de 24. Mee 2008 war déi fënneft Editioun vum Screaming Fields of Sonic Love am Club vun der Rockhal.Rapport d’activité 2008 vum Kulturministère, Säiten 170 an 174

Den éischten Owend stoung ënnert dem Thema "Electro". Dräi Gruppe sinn opgetrueden:tout-luxembourg.com: Festival « Screaming Fields of Sonic Love » (17. Mee 2008)
 Glitter & Trauma
 Minipli
 Hal Flavin

Den zweeten Owen war dem Rap, Hip-Hop, Ragga a Soul gewidmet. Véier Kënschtler a Gruppe sinn opgetrueden:
 Last Ar
 Sensual Lover
 Bossmen
 A.L.S
 Uranami

De Festival war kee Succès: Freides waren nëmme 60 Zuschauer present.lessentiel.lu: Screaming Fields of Sonic Love: forte créativité, faible public vum Kerstin Smirr (25. Mee 2008)

 Sechst Editioun (2009) 
Déi sechst Editioun war de 7. November am Club vun der Rockhal mat follgende Gruppen:Rapport d’activité 2009 vum Kulturministère, Säiten 160, 164, 168
 The Tiquettes
 Anx74
 Agents of Atlas
 Klappstuhl
 S.K.O.R.

D'Rockhal huet de Konzept vum Festival iwwerschafft. 2009 war d'Transitioun zum neie Konzept "Daï Lycée Rockt!" an de Festival just nach een Dag laang.

 Screaming Fields (zënter 2010) 

 Éischt Editioun (2010) 

Zënter 2010 heescht de Festival net méi "Screaming Fields of Sonic Love" mee just nach "Screaming Fields". D'Konzept huet geännert an de Festival ass zu enger Kompetitioun fir Schüler- a Jugendbands ginn, mam Zil, jonk Gruppen ze entdecken an ze fërderen.Rapport d’activité 2010 vum Kulturministère, Säiten 153 an 155

Déi éischt Editioun vum neie Festival, deen de Bäinumm "Däi Lycée rockt!" krut, war de 5. Juni 2010 am Club vun der Rockhal.

Et hu sech ronn 30 Gruppen aus 19 Lycéeën ageschriwwen, a 600 Leit waren am Publikum.Screaming Fields 2011 Däi Lycée rockt!, Interview vun LATM-Schüler mam Rockhal-Direkter Olivier Toth (12. Februar 2011)

+ Participantentout-luxembourg.com: Festival Screaming Fields of Sonic Love 2010 – 5 juin Rockhal (23. Mee 2010) Grupp Museksgenre SchoulZero Point 5RockEscher JongelycéeAnthem of the SunPopAthénée de LuxembourgLos duenos del skaSkaLycée Technique de BonnevoieFalling DownMetalcoreLycée du Nord, WolzThe TurbigosIndieStater JongelycéeBlood-Shot MidnightMetalLycée technique d'Esch-sur-AlzetteNisrocIndieLycée technique des arts et métiers, Stad LëtzebuergAnx74 PunkLycée technique Joseph Bech, GréiwemaacherTuysPopLycée technique Nic. Biever, DiddelengThe Devil's AdvocatsIndieLycée classique d'EchternachLost in PainMetalLycée technique Mathias Adam, PéitengIce ScreamIndieLycée Josy Barthel, MamerProject 9Post-PunkDen Neie Lycée, Stad LëtzebuergProject YokoIndieEuropaschoul LëtzebuergDead City StreetsPunk, SkaAthénée de Luxembourg

D'Gruppe goufen iwwer en Online-Vote ausgewielt. Eng Jury aus Leit, déi berufflech mat Musek ze dinn hunn, hunn d'Gewënner vum Concours festgeluecht.

De Präis fir déi bescht Live Performance ass u Lost in Pain gaangen. Si kruten d'Geleeënheet, um Festival On Stéitsch ze spillen.Texas mit Greatest Hits Tour Headliner des Festivals Rock um Knuedler 2011 in Luxemburg , Pressecommuniqué vum Luxembourg City Tourist Office Luxemburg, (27. Juni 2011)

Los duenos del ska hunn de Präis fir de beschte Marketing gewonnen an Nisroc dee fir de beschte Song.lessentiel.lu: «Nous sommes fiers de notre succès», Interview mam Kerstin Smirr (6. Juni 2010)

 Zweet Editioun (2011) 

Den 3. Juni 2001 hunn 11 Gruppe matgemaach, vun deenen der néng online vum Public ausgewielt goufen fir um Festival opzetrieden. Fir ee Lycée konnt nëmmen eng Grupp optrieden.
+ Participantenlessentiel.lu: Welche Schülerband schafft den Sieg? (1. Juni 2011) Grupp Museksgenre Schoul Dont Feed us to the Sharks Metal Lycée Hubert-Clément, Esch All the Way Down Punk/Rock Lycée du Nord, Wolz Another Vantage Point Electro/Rock Lycée technique pour professions éducatives et sociales, Miersch Passwords Pop/Rock Lycée classique de Diekirch ToXic MonkeYs Rock École Privée Fieldgen, Stad Lëtzebuerg Pygmy Marmosets Pop/Rock Europaschoul Thoughts of the 4 Alternative Lycée de garçons d'Esch-sur-Alzette Tuys  Rock/Pop Lycée Nic-Biever, Diddeleng Anthem of the Sun Pop/Rock Athénée de Luxembourg We knew John Doe Metal Lycée Josy-Barthel Mamer Five Cent Cones  Indie Lycée Aline-Mayrisch, Stad Lëtzebuerg

Follgend Präisser goufe verdeelt:Rapport d'activités 2011 vum Kulturministère, Säit 133 an 135
 Dee fir déi bescht Performance vum Service national de la jeunesse (SNJ). En ass un Thoughts of the 4 gaangen. Si goufe vum SNL op de Festival On Stéitsch am September 2011 agelueden.
 D'Sacem huet e Präis fir déi bescht Originalkompositioun mat engem Präisgeld vu 500 Euro gestëft.
 D'Jonk Entrepreneuren an d'Luxemburger Wort hunn e Präis fir de beschte Marketing gestëft, deen et de Gewënner erlaabt huet, e Pressëdossier an eegen Artwork ze designen.

 Drëtt Editioun (2012) 

Déi drëtt Editioun war den 9. Juni am Club vun der Rockhal.

+ Participantenvirgule.lu: Screaming Fields: les lycéens ont voté (11. Mee 2012)wort.lu: Schüler rocken: „Screaming Fields“-Line-Up komplett (3. Mee 2012) Grupp Schoul Five Cent Cones Lycée Aline Mayrisch, Stad Lëtzebuerg Impact Hour Lycée Ermesinde ToXic MonkeYs & Deborah École privée Fieldgen, Stad Lëtzebuerg Taste of Liberty Lycée Hubert-Clément, Esch The Neverminds Lycée technique de Lallange, Esc-Uelzecht Acrylic Europaschoul Destruction of a Paradise Lycée privé Émile-Metz, Stad Lëtzebuerg Tuys Lycée Nic-Biever, Diddeleng C.M.P Atert-Lycée, Réiden op der Atert Heaven's Scum Lycée technique d'Esch-sur-Alzette Why We Failed Maison des jeunes vu Clausen

D'Five Cent Cones kruten de Präis fir déi bescht Live Performance an dee fir dat bescht Lidd.lessentiel.lu: Wenn aus Schülern echte Rocker werden vum Thomas Holzer (10. Juni 2012) De Präis "Coup de coeur" ass un zwou Gruppe gaangen: Acrylic an Tuys. Impact Hour krut de Präis fir déi kreatiivste Promotioun.luxtimes.lu: Screaming Fields final hits the Rockhal (11. Juni 2012)

Et ware ronn 600 Leit am Publikum.

 Véiert Editioun (2013) 

De 6. Juli 2013 war déi véiert Editioun vum "Screaming Fields : Däi Lycée rockt!"Rapport d'activité 2013 vum Kulturministère, 2013

+ Participantenchronicle.lu: Screaming Fields Music Festival (6. Juli 2013) Grupp Schoul District 7 Lycée de garçons d'Esch-sur-Alzette Impact Hour Lycée Ermesinde, Miersch Soulhenge Lycée classique de Diekirch Fedelux International School of Luxembourg Tuys Lycée Nic-Biever, Diddeleng The Neverminds Lycée technique de Lallange, Esch Acoustic Message Lycée Aline-Mayrisch, Stad Lëtzebuerg Awakening the Seasons Lycée technique Mathias-Adam Blood to Prove Lycée technique privé Emile-Metz Why We Failed Lycée de Garçons de Luxembourg Behold Suffer Jugendhaus Mamer

District 7 krut de Präis fir déi bescht Live-Performance an domat och d'Méiglechkeet um Festival On Stéitsch 2013 an op der Diddelenger Fête de la musique 2014 opzetrieden. Zousätzlech krute si och nach eng Begleedung duerch de Centre de ressources vun der Rockhal.lessentiel.lu: Le rock lycéen honoré au Screaming Fields (7. Juli 203)

Impact Hour huet zwee Präisser gewonnen, dee vum beschte Lidd fir Day and Night, an dee vun der kreatiivster Promo. Si kruten e Präisgeld vu 500 Euro, d'Ënnerstëtzung bei der Entwécklung vun eng visueller Identitéit am Internet mat dem Design vun engem Bandlogo, an eng Opnam am Rockhalstudio.

Soulhenge krut de Präis "Coup de Coeur" vun der Rockhal. Domat dierfen si 20 Mol an de Proufsäll vun der Rockhal prouwen, a si kruten eng Begleedung vun der Ekipp vun der Rockhal an e Budget fir Promomaterialien.

 Fënneft Editioun (2014) 
Déi follgend Editioun war de 5. Juli 2014 am Club vun der Rockhal.eldo.lu: Screaming Fields 2014! (24. Abrëll 2014)

+ Participantenluxtimes.lu: Screaming Fields school band contest finalists selected (4. Juni 2014) Grupp Museksgenre Schoul Danny Boland Singer-Songwriter St. George's International School, Lëtzebuerg Only 2 Sticks Grunge, Rock Lycée Technique des Arts et Métiers, Lëtzebuerg High Impact Jump Up DJ École de commerce et de gestion, Lëtzebuerg District 7 Pop-Rock Lycée Ermesinde, Lëtzebuerg The Kooters Indie-Pop-Rock Athénée de Luxembourg Zeptah Hip-Hop Lycée Michel-Rodange, Lëtzebuerg Awakening the Seasons Post Melodic Hardcore Lycée Mathias-Adam, Péiteng The Magnums Rock Jugendtreff Hesper Marenelo Hip-Hop Lycée Robert-Schuman, Lëtzebuerg Decipher Progressive Death Metal Lycée Michel-Rodange, Lëtzebuerg Forsan Hip-Hop Stater Jongelycée

District 7 krut de Präis fir déi bescht Kompositioun fir hiert Lidd Crossing Paths. Si hu 500 Euro vun der Sacem an een Dag am Tounstudio vun der Rockhal gewonnen.

Den Danny Boland an de Rapper Zeptah goufen allebéid mam Präis "Coup de cœur" ausgezeechent. Si hu gratis Sessiounen an de Proufsäll vun der Rockhal, eng Sessioun am Tounstudio an en Optrëtt op der Diddelenger Fête de la musique gewonnen.

Only 2 Sticks krut de Präis fir déi bescht Live Performance an en Optrëtt op de Festivallen On Stéitsch a Mess for Masses.

The Magnums goufe fir déi bescht Promotioun ausgezeechent. Si krute 500 Euro, Ënnerstëtzung vun der Rockhal bei der Kreatioun vun engem online Pressëdossier an zwee Deeg am Tounstudio.

Donieft huet de Stroossener Stroossefestival der Band District 7 en Optrëtt am September ugebueden.luxtimes.lu: Winners of Screaming Fields 2014 are... (6. Juli 2014)

 Sechst Editioun (2015) 

Déi sechst Editioun war den 11. Juli 2015 am Club vun der Rockhal.luxtimes.lu: Young artists perform at free Screaming Fields festival (7. Juli 2015)

+ Participanten Grupp Museksgenre Schoul Josh Oudendijk Singer-Songwriter European School of Luxembourg Another From Above Melodic Hardcore Lycée Technique de Lallange, Esch Soulhenge Metal Lycée classique de Diekirch Forsan Hip-Hop École de commerce et de gestion, Lëtzebuerg Only 2 Sticks Ggarage Rock, Melodic Rock  Lycée technique des art et métiers, Lëtzebuerg Marenelo Hip-Hop, Jazz Lycée Robert-Schuman Zeptah Hip-Hop Lycée Michel-Rodange Kevin Heinen Singer-Songwriter Lycée Robert-Schuman

De Sänger Josh Oudendijk huet zwee Präisser gewonnen, dee fir dat bescht Lidd (fir Letter for Eva) an de Food-for-Your-Senses-Präis, deen et him erlaabt huet um Festival Capital Sounds opzetrieden.eldo.lu: Josh Oudendijk, grousse Gewënner um Screaming Fields! (14. Juli 2015)

 Siwent Editioun (2016) 

Follgend Kandidate sinn de 16. Juli 2016 am Club vun der Rockhal opgetrueden:luxtimes.lu: Final line-up announced for Screaming Fields (1. Juni 2016)

 Soulhenge
 Marenelo
 La Relève
 The Kooters
 Another From Above
 Black Pearl Inks
 Rat October
 District 7

Donieft huet och nach déi belsch Grupp Cosmic FM hors concours gespillt.vacarm.net: Screaming Fields 2016: le line-up dévoilé (1. Juni 2016)

District 7 krut de Präis fir dat bescht Lidd (Heartbeat), an domat 500 Euro an eng Sessioun am Rockhaltounstudio. Si kruten och de Coup-de-coeur-Präis. Och Soulhenge gouf zweemol ausgezeechent: mam Präis fir déi bescht Promocampagne a mam Präis fir déi bescht Live Performance.luxtimes.lu: Soulhenge, District 7 win big at Screaming Fields (18. Juli 2016)

Promoteure vun anere Museksfestivalle ware present an hunn de Participanten Optrëtter op hiren Evenementer ugebueden: Soulhenge um belschen Hop 'n' Roll Festival zu Marbehan, Another From Above um Rock the South an um On Stéitsch, The Kooters um Stroossefestival, Rat October an de Rotonden a La Relève um Music For Good am Club vun der Rockhal.vacarm.net: Screaming Fields 2016 : les lauréats (18. Juli 2016)

 Aacht Editioun (2017) 

Fir déi aacht Editioun, déi de 15. Juli 2017 am Club vun der Rockhal war, goufe véier Gruppen a Kënschtler an der Alterskategorie 12 bis 18 ausgewielt, a véier an der Alterskategorie 19 bis 25. Och "Screaming Fields Song Contest" gouf agefouert, mam Thema "Ech a meng Zukunft".

Follgend Kënschtler a Gruppe sinn um Festival opgetrueden:Affiche vum Screaming Fields 2017 op lampli.be

 The Choppy Bumpy Peaches
 Legacy of Atlas
 Zero Distortion
 The Kooters
 Shadows of November
 Seekers
 Karma Catheter
 MC Maz

Déi belsche Gupp Atum Nophi ass als Spezialgaascht opgetrueden fir den Owend ofzeschléissen.

The Choppy Bumpy Peaches hu fir Song 29 de Präis fir dat bescht Lidd gewonnen an domat en Optrëtt um Rock the South. The Kooters hun de Präis Coup de Coeur vum Rocklab gewonnen a goufe fir de belsche Festival lampli.be gebucht. Legacy of Atlas kruten de Präis fir déi bescht Promotiounscampagne an de Rapper Maz de Präis fir déi bescht Live-Performance. Hie huet mat Future & Me och de "Song Contest" gewonnen a gouf direkt fir dräi Optrëtter gebucht: um Festival On Stéitsch, um Food For Your Senses an am Atelier.chronicle.lu: Young Rapper MC Maz Wins Screaming Fields Song Contest (17. Juli 2017)tageblatt.lu: Die Gewinner des "Screaming Fields 2017" (16. Juli 2017)

 Néngt Editioun (2018) 

De 14. Juli 2018 war déi néngt Editioun. Follgend Kënschtler a Gruppen hu matgemaach:luxtimes.lu: Young musicians prepare for Rockhal's Screaming Fields (29. Mäerz 2018)100komma7.lu: Dës 8 Acts triede beim Screaming Fields op vum Yves Stephany (11. Juli 2018)

 Ema
 C'est Karma
 Adrian
 Trappers
 Tyra
 Dessy Mesk
 Rat October
 Pleasing
 Khalid Oke

Spezialgaascht war déi däitsch Rock-Rap-Grupp Indianageflüster.

Den Adrian, dee spéider besser bekannt sollt ginn als Chaild, krut fir Chimney Sweeper de Präis vun der Sacem fir déi bescht Kompositioun. D'Sängerin Tyra krut den INGA Luxembourg Prize fir déi bescht Promocampagne. Béid Präisser ware mat 500 Euro dotéiert. D'Sängerin C'est Karma krut de Präis fir déi bescht Live-Performance vun der Stad Diddeleng an d'Méiglechkeet, do 2019 op der Fête de la musique opzetrieden. Donieft huet den Adrian och de Coup-de-Coeur-Präis an e Suivi vun der Ekipp vun der Rockhal gewonnen.today.rtl.lu: Screaming Fields 2018 winners announced (15. Juli 2018)

D'Sängerin Ema Macara (och bekannt als AEM) huet mat City Ties de Song Contest gewonnen an d'Méiglechkeet, d'Lidd professionell am Tounstudio opzehuelen a e Museksvideo dofir ze produzéieren.: Ema, lauréate du deuxième ‘Screaming Fields Song Contest by Cactus’ (23. Juli 2018vacarm.net: ÆM « City Ties » Single Release (Rockhal) le 24 avril 2019 (3. Abrëll 2019) Dee Präis gouf, wéi schonn d'Joer virdrunn, vum Cactus gesponsort.

Donieft goufen och verschidde Kënschtler fir Live-Optrëtter gebucht: den Adrian am Atelier, C'est Karma an de Rotonden, Trappers um E-Lake Festival, Dessy Mesk um On Stéitsch, Rat October um LAG Rock & Pop zu Koblenz a Pleasing am De Gudde Wëllen.lequotidien.lu: Screaming Fields : les jeunes talents sur le devant de la scène vum Pablo Chimienti (18. Juli 2018)

 Zéngt Editioun (2019) 

Déi zéngt Editioun vum Screaming Fields an déi drëtt Editioun vum Screaming Fields Song Contest waren den 13. Juli 2019. Fir de Song Contest huet de Rocklab mam Ministère fir Gläichstellung tëschent Männer a Fraen kooperéiert. D'Thema war "Democracy and Gender Equality" (Demokratie a Gläichberechtegung vu Fraen a Männer).chronicle.lu: Screaming Fields Festival (13. Juli 2019)

An der Jury vun der Virauswal vum Festival souzen d'PR- a Bookingmanagerin Nathalie Barbosa, den Tun Biever vun der Band Tuys, de Produzent Eric Bintz, d'Sängerin Irina Holzinger vun der Band Irina, d'Sängerin Laetitia Koener vun der Band Go By Brooks, de Sänger a Museker Hugo Nogueira Centeno vun der Band Lost in Pain, d'Musekerin Claire Parsons, an de Sänger Edsun.Dossier de presse - Screaming Fields 2019, Säit 4

Follgend Kënschtler sinn 2019 an der Kompetitioun vum Screaming Fields opgetrueden:100komma7.lu: Déi aacht Acts um Screaming Fields 2019 vum Jamie Reinert (11. Juli 2019)

 Francis of Delirium
 Epicure.
 Hannah Ida
 Parity
 Christina Kalyss
 Drife
 AEM
 Lara Grogan

De "Rocklab Package", offréiert vum Kulturministère, ass un d'Sängerin AEM gaangen. Si krut fir City Ties, d'Lidd mat deem si d'Joer virdrun de Song Contest gewonnen hat, och de Präis fir déi bescht Kompositioun. D'Band Parity huet de Präis fir déi bescht Promotioun gewonnen. De Präis fir déi bescht Live-Performance krut Francis of Delirium.

Francis of Delirium hunn och de Song Contest gewonnen.mega.public.lu: Francis Of Delirium – Taina Bofferding Félicite La Lauréate Du Screaming Fields Song Contest (13. Juli 2019) Op der zweeter, respektiv der drëtter Plaz, stoungen d'Rapperin Nicool an de Rapper Yadson.

An der Jury vum Song Contest souzen d'Sängerin Priscila da Costa vun de Formatioune Ptolemea an The Velvet, d'Christine Delvaux vun Eldoradio, de Sänger Georges Goerens vu Bartleby Delicate a Seed to Tree, d'Sängerin Irina Holzinger, de Sänger a Museker Jérôme Reuter vu Rome, den Yves Stephany vum Radio 100,7 a Vertrieder vum Ministère de l'Egalité entre les femmes et les hommes an der Rockhal.

 Eeleft Editioun (2021) 

 De Festival 

2020 gouf de Screaming Fields wéinst der Covid-19-Pandemie net organiséiert. Déi eeleft Editioun gouf dunn an engem méi klenge Kader organiséiert. Sechs Kënschtler a Gruppe sinn opgetrueden:delano.lu: Battle of the bands: Screaming Fields lineup announced vum Jeffrey Palms (26. Juni 2019)
 Culture the Kid
 Angel Cara
 Chasey Negro
 Lara Grogan
 Mellow
 Zirocco

Als Spezialgaascht ass de lëtzebuergesche Rapper Skibi opgetrueden.

De Rapper Chasey Negro war den Haaptgewënner vum Owend. Hie krut de "Rocklab Package", dee vum Kulturminsterium gesponsert gouf. Deen setzt sech zesummen aus engem intensive professionelle Suivi duerch d'Ekipp vum Rocklab an d'Ophuele vun Audio a Video. Hie gouf vum Atelier an der Kulturfabrik och fir Concerte gebucht.

Donieft krut d'Sängerin Lara Grogan de "Songwriter Package" vum The Grund Club Luxembourg, an domat en Atelier, wéi ee Lidder schreift an eng Invitatioun zu enger Live-Show an deem Club. Si gouf och fir Concerte an de Rotonden an Neimënster gebucht.

D'Stad Diddeleng huet d'Anne Funk fir e Concert gebucht, an De Gudde Wëllen an den Trifolion Culture The Kid.wort.lu: Chasey Negro stürmt "Screaming Fields" (11. Juli 2021)today.rtl.lu: Chasey Negro and Lara Grogan wow with winning performances  (11. Juli 2021)

 De Song Contest 

D'Gewënner vum Song Contest goufen net wéi an de Jore virdrun den Owend vum Festival annoncéiert. Et war nach bis de 24. September 2019 méiglech, Lidder anzereechen. D'Thema vun der véiert Editioun vum Song Contest war "I Want to Break Free".

D'Lisa Grogan huet de Concours mam Lidd The Other Side gewonnen, an domat en "Artist Package", dee vum Kulturministère, der Sacem Luxembourg, dem Lëtzebuerger Filmfong, de Jonk Entrepreneuren, dem Grund Club Luxembourg, an dem Rocklab gesponsert war. Deel dovu waren ënner anerem d'Opnam vum Lidd mat engem erfuerene Produzent, d'Produzéiere vun engem Museksvideo, Gesankscoursen, ee Releaseconcert.Dossier de presse - Screaming Fields Song Contest 2021, Säit 2 D'Lidd gouf am Januar 2023 verëffentlecht.eldo.lu: D'Emily Grogan mat éischter Single "The Other Side" (23. Januar 2023)

 Zwieleft Editioun (2022) 

De Screaming Fields Festival war den 9. Juli 2022 am Club an der Rockhal.

Participante waren:eldo.lu: Line-Up vum Screaming Fields 2022  (8. Juni 2022)100komma7.lu: Dës 8 Acts triede beim "Screaming Fields" 2022 op vu Jamie Reinert, Marc Clement a Sam (8. Juli 2022)

 Deep Dive Culture (Rock)
 Sixo (Hip-Hop)
 Pinkspace (elektronesch Musek)
 Zirocco (Metal)
 Trouble in Paradise (Rock)
 Suffocate (Metal9
 Triana y Luca (Folk)
 SCÍAN (Post Rock)

Als Special Guest ass de Rapper Chasey Negro opgetrueden, deen d'Joer virdrun den Haaptpräis gewonnen hat.

D'Grupp Trouble in Paradise hunn den Haaptpräis, de "Rocklab Package" gewonnen, an domat e Mentoringprogramm, Gesanks- an Technikberodung, Live-Prouwen an Tounopnamen. De "Grund Club Package" (e Concert an a Songwriting-Atelier) ass un déi iresch-lëtzebuergesch Rockband Scian gaangen. D'Metalband Suffocate hunn de "Jonk Entrepreneuren Package" gewonnen: en Atelier, wéi e sech besser an de soziale Medie verkeeft.Gewënner op screamingfields.lu/festivalwinners (gekuckt de 26. Juni 2023)

De De Song Contest gouf 2022 net organiséiert.

 Dräizéngt Editioun (2023) 

 Festival 
Déi dräizéngt Editioun vum Screaming-Fields-Festival ass den 8. Juli 2023 am Rocklab mat aacht Kandidaten:

 Ninon (Pop)
 Marcy (Pop)
 Gone Machado (Hip-Hop)
 Culture The Kid (Hip-Hop)
 Zana (Pop)
 Fulvous (Rock)
 Sempervirent (Rock)
 Skuto (Hip-Hop)

Als Spezialgaascht trëtt Trouble in Paradize op, de Gewënner vun 2022.

Nieft dem ëffentleche Vote huet eng Jury, där hire Choix 50% vum Vote weit, d'Participanten ausgewielt, déi hirer Meenung no am meeschte Potenzial hunn. An där Jury souzen 2023 de Sänger Adriano Lopes Da Silva (CHAiLD), d'Doriane-Alexandra Leroy vun der Rockhal, de Frank Rippinger vum E-Lake Festival, de Journalist Godefroy Gordet, de Khalid Bartholomé vum Café De Gudde Wëllen an d'Seja Katherina vun der Grupp The Tame and the Wild.

 Song Contest 
D'Thema vun der fënnefter Editioun vum Song Contest ass "Tomorrow Stars Today".eldo.lu: Screaming Fields Festival & Songcontest 2023 (19. Abrëll 2023)

 Um Spaweck 
 Homepage
 Facebook

Kategorie:Museksfestivallen
Kategorie:Museksconcoursen